Szolnok Megyei Jogú Város Önkormányzata Polgármesterének

**23/2020. (XII.21.) önkormányzati rendelete**

**Szolnok Megyei Jogú Város vagyonáról és a vagyonnal való gazdálkodás egyes szabályairól szóló 25/2003. (VII.9.) önkormányzati rendelet módosításáról**

Szolnok Megyei Jogú Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében meghatározott jogkörében

Szolnok Megyei Jogú Város Közgyűlésének a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében és 143. § (4) bekezdés i) pontjában kapott felhatalmazása alapján a 107. §-ban meghatározott feladatkörében eljárva a következőket rendeli el:

**1.§**

**Szolnok Megyei Jogú Város vagyonáról és a vagyonnal való gazdálkodás egyes szabályairól szóló 25/2003. (VII.9.) önkormányzati rendeletnek Szolnok Megyei Jogú Város Önkormányzata Vagyonkezelésbe adott nemzeti vagyona című 4. sz. melléklete a következő sorral egészül ki:**

[Ingatlan címe: Szolnok, hrsz. terület (m2) Forgalomképesség]

„

|  |  |  |  |
| --- | --- | --- | --- |
| Szabadság tér 3. | 1562 | 961 | Korlátozottan forgalomképes vagyon |

**„**

**2. §**

**Ez a rendelet a Szolnok, Szabadság tér 3. szám alatti, 1562 hrsz-ú, „kivett iroda, udvar” megnevezésű, 961 m2 nagyságú ingatlan Szolnok Megyei Jogú Város Önkormányzata tulajdonszerzésének napján lép hatályba és az azt követő napon hatályát veszti.**

|  |  |
| --- | --- |
| **Szalay Ferenc** | **dr. Sebestyén Ildikó** |
| polgármester | jegyző |

**INDOKOLÁS**

**Szolnok Megyei Jogú Város vagyonáról és a vagyonnal való gazdálkodás egyes szabályairól szóló 25/2003. (VII.9.) önkormányzati rendelet módosításáról szóló rendelettervezethez**

**Általános indokolás**

A nemzeti vagyonról szóló 2011. évi CXCVI. törvény meghatározza és biztosítja a nemzeti vagyon közérdekű hasznosítását, megóvását, értékeinek védelmét, valamint a vagyonnal való felelős gazdálkodás követelményét, ehhez kapcsolódóan a közfeladat ellátáshoz fűződő vagyonkezelői jog alapításának és gyakorlásának feltételeit és alanyi körét. A jelen rendelet célja, hogy a vagyonkezelésbe kerülő vagyont érintően a rendelet aktualizálása megtörténjen. Ezen módosítás érinti a vagyonrendelet mellékletét.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**A 1.§-hoz**

A vagyonkezeléssel érintett korlátozottan forgalomképes vagyon körének módosítását tartalmazza.

**A 2. §-hoz**

Hatályba léptető és deregulációs rendelkezéseket tartalmaz.